Wamusota yali yeewalula ng’ayitaayita mu kibira era eyo gye yasangira edduuka ly’omuweesi w’ebyokulwanyisa. Yayagala nnyo okumanya ebikwata ku by’okulwanyisa eby’enjawulo era ne yeewalula n’ayingira munda. Wamusota ono mu butanwa n’agwa ku fayiro. Fayiro yamufumita eddiba lye. Wamusoto yasunguwala, n’akangabala era ne yeezinga ng’alinze kimu kubojja yenna amwaŋŋanga. Yayasamya akamwa ke okuluma, naye agenda okwetegereza ng’ekintu ekimuyuzizza ku ddiba kyakolebwa mu byuma era ng’obusagwa bwe tebujja yadde kukireetako lubale lwonna. Wamusota yanyiiga nnyo n’akuba omulanga era n’afujja amalusu, naye fayiro yaseka busesi era n’amugamba nti, “Toyinza kunnumya, nakolebwa mu kyuma, ate gwe oli musota busota.” Wamusota yalaba ayisiddwamu nnyo amaaso ne yeewalula n’avaawo. Mu bulamu bwe yali taswalangako nga bwe yaswala ku mulundi ogwo. Ekyokuyiga mu lugero kiri nti kyamugaso nnyo okumanya omulabe wo. Wamusota yalowooza nti yali w’amaanyi nnyo, naye yali tayinza kweŋŋanga fayiro.